
–	având în vedere regulamentul delegat al Comisiei (C(2024)01219),
–	având în vedere scrisoarea Comisiei din 13 martie 2024 prin care aceasta îi solicită să declare că nu va formula obiecții la regulamentul delegat,
–	având în vedere scrisoarea Comisiei pentru libertăți civile, justiție și afaceri interne trimisă președintelui Conferinței președinților de comisie,
–	având în vedere articolul 290 din Tratatul privind funcționarea Uniunii Europene,
–	având în vedere Regulamentul (CE) nr. 273/2004 al Parlamentului European și al Consiliului din 11 februarie 2004 privind precursorii drogurilor[footnoteRef:1], în special articolul 15 și articolul 15a alineatul (5), [1:  	JO L 47, 18.2.2004, p. 1.] 

–	având în vedere Regulamentul (CE) nr. 111/2005 al Consiliului din 22 decembrie 2004 de stabilire a normelor de monitorizare a comerțului cu precursori de droguri între Uniune și țările terțe[footnoteRef:2], în special articolul 30a și articolul 30b alineatul (5), [2:  	JO L 22, 26.1.2005, p. 1.] 

–	având în vedere articolul 111 alineatul (6) din Regulamentul său de procedură,
–	având în vedere recomandarea de decizie a Comisiei pentru libertăți civile, justiție și afaceri interne,
–	având în vedere că nu a fost formulată nicio obiecție în termenul prevăzut la articolul 111 alineatul (6) liniuța a treia și a patra din Regulamentul său de procedură, termen care a expirat la 23 aprilie 2024,
A.	întrucât cadrul legislativ al UE privind măsurile de control al accesului la substanțele utilizate la fabricarea drogurilor ilicite trebuie actualizat în permanență pentru a contracara proliferarea așa-numiților „precursori de sinteză”, care sunt substanțe chimice înrudite cu precursorii de droguri tradiționali, create pentru a eluda normele existente;
B.	întrucât sarea de sodiu a malonatului de izopropiliden [2-(3,4-metilendioxifenil) acetil] (IMDPAM) a fost identificată ca precursor de droguri recent dezvoltat care se folosește în producția de MDMA (3,4-metilendioximetamfetamină), cunoscută sub denumirea de „ecstasy”;
C.	întrucât șapte esteri ai acidului 2-metil-3-feniloxiran-2-carboxilic (acid glicidic BMK) și șase esteri ai acidului 3-(1,3-benzodioxol-5-il)-2-metil-oxiran-2-carboxilic (acid glicidic PMK) au fost identificați ca posibili înlocuitori ai acidului glicidic BMK și ai acidului glicidic PMK, care sunt precursori controlați în temeiul legislației UE, în producția de droguri ilicite precum MDMA, metamfetamină și amfetamină;
D.	întrucât este necesar să se modifice lista substanțelor clasificate incluse în anexa I la Regulamentul (CE) nr. 273/2004 și în anexa la Regulamentul (CE) nr. 111/2005 pentru a supune IMDPAM și esterii identificați ai acidului glicidic BMK și ai acidului glicidic PMK măsurilor armonizate de control și monitorizare prevăzute de regulamentele respective;
E.	întrucât măsurile de control al accesului la substanțele nou clasificate în temeiul Regulamentelor (CE) nr. 273/2004 și (CE) nr. 111/2005 ar trebui să intre în vigoare cât mai curând posibil pentru a preveni utilizarea acestor precursori de droguri pentru producerea și introducerea pe piață a drogurilor ilicite;
[bookmark: _GoBack]F.	întrucât, în foaia de parcurs a UE pentru combaterea traficului de droguri și a criminalității organizate (COM(2023)0641), Comisia Europeană s-a angajat să depună toate eforturile posibile, în cooperare cu Parlamentul și Consiliul, pentru a accelera procedura de adoptare a viitoarelor acte delegate care clasifică substanțe suplimentare în temeiul Regulamentelor (CE) nr. 273/2004 și (CE) nr. 111/2005,
1.	declară că nu formulează obiecții la regulamentul delegat;
2.	încredințează Președintei sarcina de a transmite prezenta decizie Consiliului și Comisiei.

